*Healthy&Fit*

Portal za organizaciju treninga i ishrane

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 29.03.2022. god. | 1.0 | Revizija | Darko Stošić  Antonije Mitić  Nemanja Stojadinović |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 5

5. Opis korisnika 6

5.1 Opis potencijalnog tržišta 6

5.2 Profili korisnika 6

5.3 Opis okruženja 7

5.4 Osnovne potrebe korisnika 7

5.5 Alternative i konkurencija 8

6. Opis proizvoda 8

6.1 Perspektiva proizvoda 8

6.2 Pregled mogućnosti 9

6.3 Pretpostavke i zavisnosti 9

6.4 Cena 10

6.5 Licenciranje i instalacija 10

7. Funkcionalni zahtevi 10

7.1 Prijavljivanje na sistem 10

7.2 Funkcionalnosti vezane za profile prijavljenih korisnika 10

7.3 Konverzacija 11

7.4 Funkcionalnosti vezane za planove ishrane i treninga 11

7.5 Funkcionalnosti vezane za navigaciju na portalu 11

7.6 Funkcionalnosti korisničkog tipa Administrator 11

8. Ograničenja 11

9. Zahtevi u pogledu kvaliteta 11

10. Prioritet funkcionalnosti 12

11. Nefunkcionalni zahtevi 12

11.1 Zahtevi u pogledu standardizacije 12

11.2 Sistemski zahtevi 12

11.3 Zahtevi u pogledu performansi 12

11.4 Zahtevi u pogledu okruženja 12

12. Dokumentacija 12

12.1 Korisničko uputstvo 12

12.2 *Online* uputstvo 12

12.3 Uputstvo za instalaciju i konfigurisanje 12

12.4 Pakovanje proizvoda 13

Vizija sistema

# Cilj dokumenta

Cilj ovog dokumenta je definisanje zahteva visokog nivoa Healthy&Fit portala u pogledu potreba krajnjih korisnika.

# Opseg dokumenta

Dokument se odnosi na sistem web portala Healthy&FIt koji će biti razvijen od strane DANteam-a. Namena sistema je efikasno prezentovanje, kreiranje i održavanje sadržaja vezanih za planove treninga i ishrane.

# Reference

Spisak korišćene literature:

1. Healthy&Fit – Predlog projekta, DAN-Healthy&Fit-01, V1.0, 2022, DANTeam.

# Pozicioniranje proizvoda

## Poslovne mogućnosti

Healthy&Fit sistem predstavlja Web portal čija je namena prezentovanje, kreiranje i održavanje sadržaja, kao i stvaranje konekcija između klijenata koji žele da treniraju i hrane se zdravo i stručnih lica, kroz kreiranje profila i prezentovanja njihovih sposobnosti. Klijenti lako biraju stručna lica na osnovu svojih želja i interesovanja.

Healthy&Fit portal će imati podršku za srpski jezik, koja je do sada bila nedostupna na konkurentskim proizvodima.

## Postavka problema

|  |  |
| --- | --- |
| *Problem je* | Povezivnje korisnika sa stručnim licima i određivanje treninga i plana ishrane na srpskom jeziku. |
| *Pogađa* | Osobe koje žele da treniraju i hrane se zdravo i stručna lica koja im pružaju usluge. |
| *Posledice su* | · Pogrešan plan treninga,  · Pogrešan plan ishrane,  · Odsustvo saveta stručnih lica,  · Odsustvo sadržaja na srpskom jeziku |
| *Uspešno rešenje će* | Povezati korisnika sa problemom u odabiru plana treninga i ishrane sa stručnim licem koje mu nudi savete. |

## Postavka pozicije proizvoda

|  |  |
| --- | --- |
| *Proizvod je namenjen* | Osobama koje žele da treniraju i hrane se zdravo i stručnjake u oblasti nutricionizma i fitnesa. |
| *Koji* | Na lak način omogućava stupanje u kontakt osoba kojima je potrebna pomoć u odabiru treninga i ishrane i onih koji su kompetentni da pruže tu pomoć. |
| *Proizvod je* | Web aplikacija. |
| *Koja* | Pruža:  · Plan treninga u zavisnosti od profila korisnika · Plan ishrane u zavisnosti od profila korisnika  · Sistem ocenjivanja  · Komunikacija između ciljnih grupa |
| *Za razliku od* | Web aplikacija koje ne pružaju mogućnost konsultovanja sa stručnim licima, ili nisu specijalizovane za naše tržište. |
| *Naš proizvod će* | Obuhvatiti naše tržište i pružiti platformu koja je intuitivna za korišćenje. |

# Opis korisnika

U ovom odeljku opisani su korisnici Healty&Fit Web portala. Postoje 4 tipa korisnika:

* *Administrator portala,*
* *Stručno lice,*
* *Prijavljeni korisnik*
* *Posetilac portala*

## Opis potencijalnog tržišta

Potencijalni korisnici sistema su edukovani pojedinci sa poznavanjem rada na računaru i najčešće osobe koje kod kuće poseduje personalne računare i pristup Internetu i želju za zdravim životom.

Inicijalna verzija Healty&Fit Web portala će prvenstveno imati fokus na osobe koje govore srpski jezik, dok kasnije revizije ovo mogu proširiti i za ostale jezike.

Dizajn portala će biti što je moguće više zasnovan na podacima koji se čuvaju u bazi podataka što će omogućiti jednostavne modifikacije nakon instalacije sistema.

## Profili korisnika

**Administrator portala (skraćeno admin):**

*Administrator* je zadužen za instaliranje, konfigurisanje i kasnije održavanje konfiguracije portala.

Pored toga, *administrator* će biti zadužen i za autentifikaciju kvalifikacija koje je priložilo stručno lice.

U ulozi *Administratora* će se najčešće naći fakultetski obrazovana osoba sa visokim nivoom poznavanja rada na računaru i administriranja web servera.

*Administrator* će imati pristup specifičnim funkcijama sistema.

**Posetilac:**

Svaki korisnik koji nije prijavljen na portal će imati ovaj ograničeni tip pristupa, koji i dalje omogućava pregled javnih informacija, dostupnih *Stručnih lica*, planova ishrane i treninga koji postoje i ukoliko je zainteresovan za plan nekog od *Stručnih lica*, imaće mogućnost prijavljivanja na portal.

**Prijavljeni korisnik:**

*Posetilac* portala nakon prijavljivanja dobija status korisnika tipa *Prijavljeni korisnik*, koji poseduje lični profil sa osnovnim informacijama, uz pomoć kog je omogućeno kupovanje određenog plana treninga i ishrane. Takođe, imaće mogućnosti za:

* Pregled kupljenih planova ishrane i treninga,
* Komunikacije sa svojim *Stručnim licima*,
* Javno ocenjivanje i komentarisanje svojih *Stručnih lica*,
* Pretraživanje planova ishrane i treninga na portalu,
* Uplata novca na profil

Profili *Prijavljenih korisnik* neće biti istaknuti nigde na portalu, već će se samo na osnovu prosleđenih informacija sa profila formirati „*lična karta*“ koja će se slati *Stručnom licu* uz kupovinu određenog plana.

**Stručno lice:**

*Stručno lice* će imati lični profil sa osnovnim informacijama, uz pomoć kog je omogućeno kreiranje i brisanje ličnih planova ishrane ili ličnih planova treninga u zavisnosti od oblasti stručnosti (nutricionista ili trener):

* Pregleda lica koja su kupila njihov proizvod,
* Komunikacija sa svojim klijentima,
* Pregled svojih komentara i ocena,
* Zarada na osnovu broja i cene prodatih proizvoda,
* Prebacivanje novca sa portala na žiro račun

## Opis okruženja

Korisnici sistema pristupaju sistemu preko Web-a što zahteva minimum modemsku Internet konekciju. Ne postoje posebna ograničenja u pogledu okruženja.

## Osnovne potrebe korisnika

Osnovne potrebe korisnika identifikovane na osnovu intervjuisanja potencijalnih korisnika su:

1. **Pronalaženje stručnjaka u oblasti ishrane i treninga.** Potencijalnim korisnicima je otežano nalaženje stručnih lica u oblasti zdrave ishrane i treninga. Ovo rezultuje raspitivanje o potencijalnim stručnjacima na Internetu, neprofesionalno shvatanje tematike uz pomoć video tutorijala samonaučenih ljudi, itd.
2. **Pronalaženje korisnika kojima je potrebna pomoć stručnih lica u oblasti ishrane i treninga.** Ovo rezultuje lutanje po Internetu, raspisivanje oglasa, ili jednostavno neunovčavanje znanja. Takođe za one koje žele da steknu praksu u radu sa klijentima nemaju mogućnost za to.
3. **Platforma koja u sebe uključuje komunikaciju između stručnih lica i korisnika.** Iako postoje platforme koje omogućavaju nalaženje potrebnih ljudi, mnoge od njih ne pružaju način za međusobnu komunikaciju, već samo predstavljaju raspisivanje oglasa, dok se komunikacija određuje sporazumom.

## Alternative i konkurencija

Istraživanje vezano za analizu postojećih proizvoda koji bi u potpunosti rešili navedene probleme je kao rezultat imalo platforme koje ili nisu u potpunosti centralizovane, ili nisu prilagođene našem tržištu.

# Opis proizvoda

U ovom odeljku je dat pogled na osnovne mogućnosti Healthy&Fit Web portala, kontekst u kome sistem treba da funkcioniše i konfiguracija sistema.

## Perspektiva proizvoda

**Healthy&Fit Web portal** će na svojoj platformi okupiti već pomenute ciljne grupe, skladištiti njihove lične podatke na bezbedan način, omogućiti verifikaciju priloženih kvalifikacija i pružiti interaktivne načine za sticanje znanja. Novi sistem će koristiti postojeći DBMS instaliran na mašini koja predstavlja Web server sistema. Dijagram koji pokazuje kontekst sistema je dat na slici 6.1.1.

**Healthy&Fit Web portal** sistem će biti zasnovan na klijent/server arhitekturi Web aplikacija ilustrovanoj na slici 6.1.2. Serverski deo će se izvršavati u kontekstu Web servera na personalnom računaru koji je za to namenjen. Serverske komponente će komunicirati sa DBMS-om koji se nalazi na istoj mašini.

Klijent sistema se izvršava u Web pretraživaču na personalnom računaru korisnika, koji omogućava komunikaciju sa Web serverom uz pomoć TCP/IP protokola.

**Healthy&Fit**

**portal**

**DBMS**

Healthy&Fit korisnici

**Administrator**

**Stručno lice**

**Prijavljeni korisnik**

**Posetilac**

**Slika 6.1.1. Kontekst sistema Healthy&Fit**

**PC**

**Web pretraživač**

Web server

*Healthy&Fit*

Web aplikacija

*Healthy&Fit* Baza podataka

**Internet**

**Slika 6.1.2. Pregled sistema Healthy&Fit**

## Pregled mogućnosti

Tabela prikazana u ovom odeljku identifikuje osnovne mogućnosti **Healthy&Fit Web portala** u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| *Centralizovana platforma za postavljanje, pretraživanje i evidenciju planova ishrane i planova treninga kao i Stručnih lica koji nude te planove* | Prikaz i filtriranje dostupnih planova na osnovu interesa korisnika, uz mogućnost pretraživanja.  Prikaz *Stručnih lica* i sadržaje koji one nude. |
| *Komunikacija između ciljnih grupa* | Utvrđen sistem za razmenu poruka |
| *Centralizovana evidencija Stručnih lica i Korisnika* | *Stručnim licima* će biti omogućeno kreiranje profila gde mogu priložiti svoje kvalifikacije i bliže opisati sebe prvenstveno kao stručnu osobu, eventualno i kao pojedinca.  *Korisnicima* je takođe omogućeno kreiranje profila, koji služi kao vizit-karta *Stručnim licima*. |
| *Sistem za ocenjivanje i komentarisanje Stručnih lica* | Korisnici imaju mogućnost da ocene rad odabranog *Stručnog lica* i da daju komentar koji bi bio od koristi drugim korisnicima. |
| *Jednostavno ažuriranje podataka sa bilo koje lokacije* | Mogućnost pristupa i ažuriranja svih podataka sa bilo koje lokacije korišćenjem PC-a i Internet konekcije. |

## Pretpostavke i zavisnosti

**Healthy&Fit** sistem, kao Web aplikacija je zavisan od:

* Podrška Web servera za izabrani skripting jezik.
* Podrška skripting jezika za Windows platformu.
* Mogućnost povezivanja sa DBMS-om iz skripting jezika.
* Podrška DBMS-a za Windows platformu.
* Funkcionalnosti Web čitača koje korisnici upotrebljavaju za pristupanje portalu.

## Cena

Kako se Web aplikacija razvija kao projekat za predmet Softversko Inženjerstvo, cena razvoja sistema neće biti istaknuta.

Za instalaciju sistema će biti iskorišćeni postojeće Web server mašine projektanata tako da nije potrebno odvajati poseban budžet za kupovinu hardvera.

## Licenciranje i instalacija

Kako je ova aplikacija projekat rađen za kurs Softversko Inženjerstvo, nikakva licenca neće biti neophodna. Ukoliko se fakultet odluči za distribuciju ove platforme, njima ustupamo ovu odgovornost.

Instalacija **trenutno** zamišljenog sistema podrazumeva preuzimanje Angular razvojnog okruženja, kao i programa za rad sa bazom podataka.

# Funkcionalni zahtevi

U ovom odeljku su definisane funkcionalnosti **Healthy&Fit** sistema. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Prijavljivanje na sistem

Za *Administratora* se mora obezbediti prijavljivanje na portal korišćenjem lozinke i korisničkog imena, dok će ostalim korisnicima biti zahtevan email nalog. Sistem treba da obezbedi korisniku mogućnost promene lozinke.

*Posetioci* su neprijavljeni korisnici kojima je omogućen samo pregled dostupnih *Stručnih lica* i Planova ishrane i treninga*.*

## Funkcionalnosti vezane za profile prijavljenih korisnika

* Kreiranje profila Korisnika

Ova funkcionalnost je dostupna *Posetiocima* Web portala. Predstavlja neophodnu funkcionalnost kako bi moglo da se aplicira za neki od planova ishrane i treninga koje drže *Stručna lica*.

Ovi profili će biti dostupni samo kao vizit-karte *Stručnim licima* pri kupovini proizvoda.

* Kreiranje profila Stručnog lica

Ova funkcionalnost je dostupna Posetiocima Web portala koja žele da se predstave kao stručna lica i da plasiraju svoje proizvode klijentima. Kreiranje naloga stručnog lica mora da odobri administrator.

* Ažuriranje podataka profila

Korisnicima koji su napravili svoje profile data je mogućnost da menjaju svoje podatke u svakom trenutku.

* Ocenjivanje i komentarisanje

Nakon završenog plana treninga ili plana ishrane, korisnik ima mogućnost da oceni i komentariše rad i ophođenje stručnog lica.

* Brisanje profila

Svakom korisniku je omogućeno da obriše svoj profil.

## Konverzacija

*Stručnim licima* i *Korisnicima* će biti omogućena komunikacija u vidu razmene poruka, da bi *Korisnici* mogli da dobiju savet ukoliko im je potreban.

*U okviru komunikacije, kompletan sadržaj koji biva podeljen nije odgovornost vlasnika platforme, već profila sa kog je poslato i ukoliko potrebno, platforma može ukloniti profil, ili čak obelodaniti lične informacije državnim organima.*

## Funkcionalnosti vezane za planove ishrane i treninga

* Kupovina plana ishrane i treninga

Korisnik će imati mogućnost kupovine planova ishrane i treninga koji njemu odgovara.

* Otkazivanje plana ishrane i treninga

Ukoliko korisnik nije zadovoljan uslugom, može da je otkaže.

## Funkcionalnosti vezane za navigaciju na portalu

* Pretraživanje na osnovu tipa plana (trening ili ishrana).
* Pretraživanje unutar jednog tipa na osnovu određenih kriterijuma.

## Funkcionalnosti korisničkog tipa Administrator

Korisnik sa tipom *Administrator* će biti kreiran sa unapred određenim korisničkim imenom i lozinkom, koje će biti predate vlasniku softvera. Ovaj profil će obavljati:

* Odobravanje i dodavanje novih planova ishrane i treninga
* Verifikaciju i autentifikaciju zahteva za korisnički tip *Stručno lice*
* Reviziju priloženih žalbi,
* Brisanje naloga u skladu sa žalbama i aktivnošću na portalu
* i po potrebi drugih funkcionalnosti ukoliko se kasnije nađe potreba za istim.

# Ograničenja

Kao dopuna pretpostavki i zavisnosti definisanih u odeljku 6, Healthy&Fit sistem će biti razvijan pod sledećim ograničenjima:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji.

Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem
* Kreiranje, arhiviranje i brisanje korisnika
* Unos, prikaz i ažuriranje o podataka o korisnicima
* Komunikacija između klijenata i stručnih lica
* Pregled dostupnih planova treninga i planova ishrane
* Mogućnost ocenjivanja i komentarisanja stručnih lica

# Nefunkcionalni zahtevi

## Zahtevi u pogledu standardizacije

Portal je projektovan u vidu Web aplikacije s toga je potrebno obezbediti pristup sa različitih Web pretraživača, kao i omogućiti intuitivni dizajn za korišćenje.

## Sistemski zahtevi

## Healthy&Fit sistem će biti realizovan korišćenjem Angular-a i .NET-a, dok će se kao DBMS koristiti SQL Server.

Korisnički interfejs Web aplikacije mora da bude optimizovan za sledeće Web čitače:

* Google Chrome
* Microsoft Edge
* FireFox

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za Healthy&Fit projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

Potrebno je obezbediti *online* uputstvo za neke od naprednijih funkcionalnosti sistema. Online uputstvo treba koncipirati kao podršku za obavljanje odgovarajućih aktivnosti.

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema će sadržati:

* Zahteve u pogledu instaliranog softvera
* Instrukcije za instaliranje sistema i kreiranje baze podataka
* Uputstvo za konfigurisanje portala

## Pakovanje proizvoda

Proizvod ne zahteva posebno pakovanje jer nije namenjen širokom tržištu.